મધુરવાણીએ કરીને કોઈ વ્યક્તિ મોટા માણસોની પ્રશંસા કરે તો તેને લાખ રૂપિયાનું ઈનામ આપી દે છે અને ખરાબ વાણી બોલીને કોઈનો તિરસ્કાર કરે તો તેના હાડકાં પણ ભાગી નાંખે છે. જે લોકો મધુરવાણી બોલે છે તેઓનાં તમામ કાર્ય સિદ્ધ થાય છે અને જે ખરાબ વાણી બોલે છે તેઓ સાથે તમામ લોકોને વેર થાય છે. તેથી કોઈ તેમની સાથે વાત કરવા પણ માંગતું નથી. જીભની અંદર જ લક્ષ્મી, મિત્ર અને સંબંધીઓનો નિવાસ કહ્યો અને જીભની અંદર જ બંધન અને મૃત્યુ રહેલું છે.